จะทำให้เกิดภาวะ hyperkalemia ได้หรือเปล่าคะ แล้วไตสามารถขับโพแทสเซียมส่วนเกินได้ไหมคะถ้าไตไม่มีความผิดปกติ ขอบค่ะ
สวัสดีค่ะ ภาวะที่มีโพแทสเซียมสูงมากผิดปกติในร่างกายนั้น อาจจะเกิดจากความผิดปกติของไต เช่น ไตวายเฉียบพลัน โรคไตเรื้อรัง ส่งผลให้ไตมีความสามารถในการกำจัดโพแทสเซียมลดลง โรคความผิดปกติทางเมตาบอลิซึมหรือระบบเผาผลาญพลังงาน โรคเบาหวานชนิดที่ไม่สามารถสร้างอินซูลินได้ ภาวะเม็ดเลือดแดงแตกตัวมาก การรับประทานยาบางชนิด ได้แก่ ยาต้านความดันโลหิตสูง เช่น กลุ่มยาขับปัสสาวะ ยาต้านอักเสบที่ไม่ใช่สเตียรอยด์ หรือผลิตภัณฑ์อาหารเสริมที่มีส่วนประกอบของโพแทศเซียมมากเกินไป เป็นต้นโดยจริงๆแล้วในคนปกติที่มีการทำงานของไตปกตินั้น แม้จะรับประทานอาหารที่มีโพแทสเซียมสูงไปบ้าง ไตจะสามารถกำจัดออกได้ ไม่ค่อยทำให้มีโพแทสเซียมคั่งจนมีอาการผิดปกติเช่นอ่อนเพลีย คลื่นไส้ กล้ามเนื้ออ่อนแรง เป็นเหน็บชาตามร่างกาย หรือหัวใจเต้นผิดจังหวะค่ะแต่หากมีโรคไตอยู่เดิม ควรติดตามอาการและติดตามค่าเลือดและเกลือแร่ในเลือดกับแพทย์อย่างใกล้ชิด ตอนนี้หลีกเลี่ยงอาหารที่สงสัยว่าจะมีโพแทสเซียมมาก สังเกตอาการของโพแทสเซียมสูงดังกล่าวไป ถ้ามีให้รีบไปพบแพทย์